През юли 1944 г. Гьобелс и Шпеер продължават да натискат Хитлер да доведе икономиката до положение на тотална война. Заговорът от 20 юли, в който Хитлер почти бива убит от бомба в щаб-квартирата си в Източна Прусия, помага на тези, които натискат за промяна: Борман, Гьобелс, Химлер и Шпеер. Въпреки възраженията на Гьоринг, Гьобелс е назначен на 23 юли за Пълномощник на тоталната война, отговорен за увеличаването на човешкия ресурс за Вермахта и оръжейната промишленост на цената на сектори от икономиката, които не са важни за войната. Чрез тези усилия той успява да освободи допълнителни половин милион мъже, годни за военна служба. Обаче, тъй като много тези новобранци идват от оръжейната промишленост, това го поставя в пряк конфликт с министъра по въоръжаването Шпеер. Необучените работници от другите райони не са веднага поети от оръжейната промишленост и подобно новобранците във Вермахта чакат в казармите за реда си да бъдат обучени.